Lav et referat af nedenstående tekst:

Tekst:
De fire personer, to mænd og to kvinder, der søndag blev anholdt i forbindelse med at en 33-årig mand blev hårdt såret efter et knivstik i lysken, blev mandag løsladt efter grundlovsforhør. Nordjyllands Politi ved ikke, hvad der er sket i huset i Kaas, og de fire personer der var i huset søndag aften, nægter alle at have ført kniven. Politiet ved meget lidt om hvad der er sket i huset, andet end at de fem mennesker havde drukket tæt hele dagen. - Der er ikke tegn på kamp i huset, så det kan i princippet være ham selv, eller et uheld, siger vagtchef per Vagn Nielsen til Nordjyske.dk. Da politi og ambulance nåede frem til huset søndag aften var den 33-årige uden puls. Han var på et tidspunkt i livsfare, men meldes nu stabil. De fire mistænkte er stadig sigtede i sagen, der nu efterforskes videre af politiet.

Referat:
Alle fire mistænkte er efter grundlovsforhør mandag blevet løsladt. Stadig ikke klart hvordan 33-årig blev knivstukket.